Pacienţii duşi de la ATI Piatra Neamţ la Leţcani nu au arsuri. Care este starea acestora.
Pacienţii duşi de la ATI Piatra Neamţ la Spitalul de la Leţcani nu au arsuri, a declarat Carmen Dorobăţ, managerul Spitalului de Boli Infecţioase Iaşi. Pentru a îngriji bolnavii infectaţi cu SARS-CoV-2 au fost chemaţi medici de acasă. Carmen Dorobăț: Cei şase pacienţi veniţi în cursul nopţii la Leţcani sunt pacienţi de Terapie Intensivă, pacienţi gravi, trei dintre ei înţeleg din spusele medicului care acum face vizita sunt mai grav.
Carmen Dorobăţ, managerul Spitalului de Boli Infecţioase Iaşi, a declarat, duminică, pentru MEDIAFAX, că din cei şase pacienţi duşi în cursul nopţii de sâmbătă spre duminică la Leţcani, trei sunt în stare mai gravă. Niciunul nu are, însă, arsuri."Cei şase pacienţi veniţi în cursul nopţii la Leţcani sunt pacienţi de Terapie Intensivă, pacienţi gravi, trei dintre ei înţeleg din spusele medicului care acum face vizita sunt mai grav. Avem tot ce ne trebuie pentru a asigura medical infecţia cu SARS-CoV-2 şi, din fericire, nu au aceşti pacienţi leziuni în urma unor arsuri. Vom căuta să obţinem evoluţia cea mai bună", a spus prof. dr. Carmen Dorobăţ.Aceasta a spus că împreună cu preşedintele Consiliului Judeţean Iaşi, Costel Alexe, caută soluţii pentru detaşare de personal."Ne vom mobiliza în ceea ce priveşte posibilitatea detaşării de personal pentru că în noaptea ce a trecut am asigurat cu personal de la Boli Infecţioase chemat de acasă. M-am întâlnit şi azi dimineaţă (duminică – n.r.) cu preşedintele Consiliului Judeţean în ideea de a urgenta tot ceea ce se poate pe linie administrativă şi prin autorităţile locale pentru a putea asigura o funcţionare bună a secţiei exterioare de la Leţcani", a mai spus managerul Spitalului de Boli Infecţioase Iaşi.În urma incendiului de la secţia de Terapie Intensivă din cadrul Spitalului Judeţean Piatra Neamţ au murit 10 pacienţi. Şase pacienţi au fost transferaţi la Spitalul din Leţcani. Între persoanele rănite sunt patru cadre medicale, între care şi medicul de gardă Cătălin Denciu, care a încercat să îşi salveze pacienţii şi medicul ATI din secţia non-COVID, Pavel Borş, care a stins cu mâinile goale hainele colegului său.